ΑΠΟΦΑΣΕΙΣ
Αριθμ. Γ2δ/Γ.Π.7560
Έγκριση σχεδίου σύμβασης μεταξύ Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.)
και ιδιωτικών κλινικών.
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΥΓΕΙΑΣ
Έχοντας υπόψη:
1. Την παρ. 2 του άρθρου 5 του ν. 1397/1983 «Εθνικό
Σύστημα Υγείας» (Α’ 143), όπως συμπληρώθηκε με την
παρ. 3 του άρθρου 90 του ν. 4368/2016 (Α’ 21).
2. Το άρθρο 29 του ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’  131) και το
π.δ. 2/2024 «Διορισμός Υπουργών και Υφυπουργών»
(Α’ 2).
4. Το π.δ. 121/2017 «Οργανισμός του Υπουργείου Υγείας» (Α’ 148).
5. Την υπ’ αρ. 37310/10-07-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Μάριο Θεμιστοκλέους» (Β’ 4435).
6. Την υπό στοιχεία ΕΑΛΕ/ΓΠ/80157/31-10-2018 κοινή
υπουργική απόφαση «Τροποποίηση και αντικατάσταση της με αριθμ. πρωτ. ΕΑΛΕ/Γ.Π. 46846/19-06-2018
(Β’ 2315) κοινής υπουργικής απόφασης, με περιεχόμενο
“Ενιαίος Κανονισμός Παροχών Υγείας (ΕΚΠΥ) του Εθνικού Οργανισμού Παροχών Υπηρεσιών Υγείας (ΕΟΠΥΥ)”»
(Β’ 4898), όπως ισχύει.
7. Την υπ’ αρ. 20 απόφαση της 1004/30.1.2025 συνεδρίασης του Διοικητικού Συμβουλίου του Ε.Ο.Π.Υ.Υ., με την
οποία εγκρίνεται το σχέδιο σύμβασης ιδιωτικών κλινικών, όπως αναφέρεται στην Επιτροπή Διαπραγμάτευσης
σύμφωνα με την υπ’ αρ. 5/29.1.2025 έγγραφη εισήγηση
της Επιτροπής Διαπραγμάτευσης.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ - ΜΙΤΟΣ.
9. Την υπό στοιχεία Β2β, Β1α/Γ.Π. 8317/2025 εισήγηση της Γενικής Διεύθυνσης Οικονομικών Υπηρεσιών του
Υπουργείου Υγείας, σύμφωνα με την οποία από το περιεχόμενο της παρούσας δεν επέρχεται καμία μεταβολή σε
σχέση με τους οικονομικούς όρους της υφιστάμενης σύμβασης με τις ιδιωτικές κλινικές και συνεπώς δεν επηρεά-
ζεται το δημοσιονομικό αποτέλεσμα του Οργανισμού. Σε
οποιαδήποτε περίπτωση αύξησης της υποβαλλόμενης
δαπάνης, είτε λόγω αύξησης του αριθμού των συμβαλλομένων ιδιωτικών κλινικών είτε λόγω αύξησης των δα-
πανών υγείας των ασφαλισμένων, από την εφαρμογή του
εν λόγω τύπου σύμβασης θα προκληθεί ισόποση αύξηση
της είσπραξης ποσού από την εφαρμογή του μηχανισμού
αυτόματης επιστροφής, καθώς η σχετική κατηγορία των
ειδικών κλινικών είναι εντός κλειστού προϋπολογισμού
και εντάσσεται σε clawback. Παράλληλα σημειώνεται ότι
δεν προκαλείται δαπάνη σε βάρος του προϋπολογισμού
του Υπουργείου Υγείας, αποφασίζουμε:
Την έγκριση του σχεδίου σύμβασης μεταξύ Ε.Ο.Π.Υ.Υ.
και ιδιωτικών κλινικών, σύμφωνα με τα παραρτήματα 1
και Α, τα οποία αποτελούν αναπόσπαστα μέρη της παρούσας απόφασης.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1085
10.03.2025 18:25:45
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
ΠΡΟΟΙΜΙΟ
Ο Ε.Ο.Π.Υ.Υ. καλύπτει στους Ασφαλισμένους του (εφεξής Ασφαλισμένοι), όπως αυτοί ορίζονται στο Άρθρο 3
του Ενιαίου Κανονισμού Παροχών Υγείας (εφεξής Ε.Κ.Π.Υ.) την παροχή νοσοκομειακής περίθαλψης σύμφωνα
με τις διατάξεις του Ε.Κ.Π.Υ. και την κείμενη νομοθεσία, όπως εκάστοτε ισχύουν.
Ο Ε.Ο.Π.Υ.Υ. συμβάλλεται με ιδιωτικές κλινικές για την κάλυψη των αναγκών των Ασφαλισμένων του για
νοσοκομειακή περίθαλψη, αναπτύσσοντας δίκτυο συμβεβλημένων ιδιωτικών κλινικών.
ΠΑΡΑΡΤΗΜΑ 1
ΣΥΜΒΑΣΗ
ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΥΓΕΙΑΣ
ΑΠΟ ΙΔΙΩΤΙΚΕΣ ΚΛΙΝΙΚΕΣ
Αρ. Σύμβασης:
Στο Μαρούσι Αττικής σήμερα την
, οι συμβαλλόμενοι:
Ι. Το Νομικό Πρόσωπο Δημοσίου Δικαίου με την επωνυμία Εθνικός Οργανισμός Παροχών Υπηρεσιών Υγείας,
που χάριν συντομίας θα αποκαλείται «Ε.Ο.Π.Υ.Υ.» και που εδρεύει στο Μαρούσι Αττικής (οδός Αποστ.
Παύλου 12 - Τ.Κ.151 23) με Α.Φ.Μ. 997478553 και Δ.Ο.Υ Αμαρουσίου και εκπροσωπείται νόμιμα από τον
Πρόεδρο του Δ.Σ. αυτού .................................................................................................... , νόμιμα εξουσιοδοτημένο
για την υπογραφή της παρούσας με την υπ’ αριθμ…    απόφαση του Δ.Σ. του Ε.Ο.Π.Υ.Υ.
ΙΙ.  Η  Ιδιωτική  Κλινική  με  την  επωνυμία  …………………………………………  και  το  διακριτικό  τίτλο
…………………………… που εδρεύει στο Νομό ……………………, Διεύθυνση ................... με Α.Φ.Μ ………………
(Δ.Ο.Υ …………………) και εκπροσωπείται νομίμως από τον/τους ………………… κάτοικο .................... με Α.Φ.Μ.
…………… (ΔΟΥ…………….), με Α.Δ.Τ ................... καλούμενη εφεξής «ΚΛΙΝΙΚΗ».
Οι ανωτέρω συμφώνησαν και συναποδέχτηκαν τα εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
Η ΚΛΙΝΙΚΗ αναγνωρίζει ότι για τη υπογραφή της παρούσης σύμβασης (εφεξής Σύμβαση) έχει προηγηθεί
επιτυχής συμφωνία με τους συμμετέχοντες, στην από 22/10/2024 πρόσκληση της Επιτροπής
Διαπραγμάτευσης Αμοιβών και Τιμών Ιατροτεχνολογικών Προϊόντων του Ε.Ο.Π.Υ.Υ., με θέμα την έναρξη
διαδικασίας διαπραγμάτευσης με αντικείμενο τη Παροχή υπηρεσιών υγείας από Ιδιωτικές Κλινικές.Η ανωτέρω
συμφωνία έγινε αποδεκτή με την υπ. αριθμ. …../Συν. ……/…-…..-2024 απόφαση του Δ.Σ. του Ε.Ο.Π.Υ.Υ.,
έπειτα από έγκριση του σχεδίου σύμβασης με την υπ’ αριθμ. ............ Απόφαση του Υπουργού Υγείας.
Ι. ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ
Η Σύμβαση έχει ως αντικείμενο τη ρύθμιση του τρόπου παροχής υπηρεσιών υγείας στους Ασφαλισμένους του
Ε.Ο.Π.Υ.Υ. και τον καθορισμό της αντίστοιχης αποζημίωσης της ΚΛΙΝΙΚΗΣ από τον Ε.Ο.Π.Υ.Υ., σύμφωνα με
τον Ε.Κ.Π.Υ., όπως αυτός ισχύει κάθε φορά. Η ΚΛΙΝΙΚΗ αποδέχεται ότι θα παρέχει στους Ασφαλισμένους του
Ε.Ο.Π.Υ.Υ.: α) υπηρεσίες νοσοκομειακής περίθαλψης και β) υπηρεσίες πρωτοβάθμιας φροντίδας υγείας καθώς
και θεραπευτικών πράξεων σε εξωτερικούς ασθενείς, σύμφωνα με την ισχύουσα κάθε φορά άδεια ίδρυσης
και λειτουργίας της.
ΙΙ. ΟΡΟΙ ΣΥΜΒΑΣΗΣ
Άρθρο 1 – Γενικοί όροι
1. Ο εκπρόσωπος της ΚΛΙΝΙΚΗΣ υποβάλει αίτημα στον Ε.Ο.Π.Υ.Υ. για την σύναψη Σύμβασης. Απαραίτητες
προϋποθέσεις για την σύναψη Σύμβασης είναι:
α. Η ΚΛΙΝΙΚΗ καθώς και οι νόμιμοι εκπρόσωποι αυτής να μην έχουν καταδικαστεί τελεσίδικα για κάποιο
από τα αδικήματα κλοπής, υπεξαίρεσης (κοινή και στην υπηρεσία), απάτης, εκβίασης, πλαστογραφίας,
δωροδοκίας, απιστίας περί την υπηρεσία, παράβασης καθήκοντος, καθ' υποτροπή συκοφαντική
δυσφήμηση. Επίσης, να μην τελούν υπό στερητική δικαστική συμπαράσταση (πλήρη ή μερική), υπό
επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις. Πριν την
υπογραφή της Συμβάσης απαιτείται να κατατεθεί στον Ε.Ο.Π.Υ.Υ σχετική βεβαίωση από την ΚΛΙΝΙΚΗ.
β. Να μην έχει εκδοθεί σε βάρος της ΚΛΙΝΙΚΗΣ καθώς σε βάρος των νόμιμων εκπρόσωπων αυτής,
αμετάκλητη καταδικαστική απόφαση, που να αφορά στα παρακάτω αδικήματα, ήτοι: i) συμμετοχή σε
εγκληματική οργάνωση, ii) δωροδοκία, iii) απάτη, iv) νομιμοποίηση εσόδων από παράνομες
δραστηριότητες. Πριν την υπογραφή της Συμβάσης απαιτείται να κατατεθεί στον Ε.Ο.Π.Υ.Υ σχετική
βεβαίωση από την ΚΛΙΝΙΚΗ.
γ. Η ΚΛΙΝΙΚΗ να μην τελεί υπό πτώχευση, εκκαθάριση ή αναγκαστική διαχείριση ή σε οποιαδήποτε
ανάλογη κατάσταση που προβλέπεται από τις διατάξεις της ελληνικής νομοθεσίας. Πριν την υπογραφή της
Συμβάσης απαιτείται να κατατεθεί στον Ε.Ο.Π.Υ.Υ σχετική βεβαίωση από την ΚΛΙΝΙΚΗ.
δ. Να μην έχει κινηθεί εναντίον της ΚΛΙΝΙΚΗΣ διαδικασία κήρυξης σε πτώχευση, εκκαθάριση, ή έκδοσης
απόφασης αναγκαστικής διαχείρισης ή οποιαδήποτε άλλη ανάλογη διαδικασία προβλεπόμενη από την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
κείμενη νομοθεσία. Πριν την υπογραφή της Συμβάσης απαιτείται να κατατεθεί στον Ε.Ο.Π.Υ.Υ σχετική
βεβαίωση από την ΚΛΙΝΙΚΗ.
ε. Η ΚΛΙΝΙΚΗ να μην έχει καταδικασθεί με τελεσίδικη δικαστική απόφαση για αδίκημα που αφορά την
επαγγελματική διαγωγή της. Πριν την υπογραφή της Συμβάσης απαιτείται να κατατεθεί στον Ε.Ο.Π.Υ.Υ
σχετική βεβαίωση από την ΚΛΙΝΙΚΗ.
στ. Η ΚΛΙΝΙΚΗ να έχει εκπληρώσει τις υποχρεώσεις της ή να έχει τεθεί σε καθεστώς ρύθμισης σχετικά με
την καταβολή των εισφορών κοινωνικής ασφάλισης, σύμφωνα με τη ελληνική νομοθεσία, και τις
υποχρεώσεις του σχετικά με την πληρωμή των φόρων και τελών, σύμφωνα με την ελληνική νομοθεσία ή
την νομοθεσία της χώρας του. Πριν την υπογραφή της Συμβάσης απαιτείται να κατατεθεί στον Ε.Ο.Π.Υ.Υ
σχετική βεβαίωση από την ΚΛΙΝΙΚΗ.
ζ. Η ΚΛΙΝΙΚΗ να μην έχει κηρυχθεί έκπτωτη από σύμβαση προμηθειών ή υπηρεσιών του δημοσίου και να
μην έχει τιμωρηθεί με αποκλεισμό από διαγωνισμούς προμηθειών ή υπηρεσιών του δημοσίου τομέα. Πριν
την υπογραφή της Συμβάσης απαιτείται να κατατεθεί στον Ε.Ο.Π.Υ.Υ σχετική βεβαίωση από την ΚΛΙΝΙΚΗ.
η. Οι νόμιμοι εκπρόσωποι της ΚΛΙΝΙΚΗΣ ασκούντες διοίκηση θα πρέπει να μην έχουν αμετάκλητες
καταδικαστικές αποφάσεις σύμφωνα με όσα ορίζονται στο άρθρο 3 παρ.1α του Ν.4600/2019 όπως ισχύει.
Πριν την υπογραφή της Συμβάσης απαιτείται να κατατεθεί στον Ε.Ο.Π.Υ.Υ σχετική βεβαίωση από την
ΚΛΙΝΙΚΗ.
ι. Η ΚΛΙΝΙΚΗ να διαθέτει νόμιμη άδεια ίδρυσης και λειτουργίας και βεβαίωση καλής λειτουργίας, οι οποίες
θα πρέπει να υποβάλλονται στην αρμόδια υπηρεσία του Ε.Ο.Π.Υ.Υ. πριν από τη σύναψη της Σύμβασης.
ια. Η ΚΛΙΝΙΚΗ να διαθέτει το αναγκαίο προσωπικό και το σύνολο της απαιτούμενης σύγχρονης
ιατροτεχνολογικής και υλικοτεχνικής υποδομής για την περίθαλψη και νοσηλεία ασθενών, όπως
περιγράφονται και αναλύονται στα Προεδρικά Διατάγματα (Π.Δ.) 247/1991, 517/1991, 235/2000 και
198/2007 και ν.4600/2019 και όπως εκάστοτε ισχύουν σύμφωνα με την κείμενη νομοθεσία.
ιβ. Η ΚΛΙΝΙΚΗ να εφαρμόζει το Γενικό Κανονισμό για την Προστασία των Δεδομένων (General Data
Protection Regulation). Πριν την υπογραφή της Συμβάσης απαιτείται να κατατεθεί στον Ε.Ο.Π.Υ.Υ σχετική
βεβαίωση από την ΚΛΙΝΙΚΗ.
Σε περίπτωση πού κάποια από τις παραπάνω απαγορευτικές προϋποθέσεις συντρέξει για την ΚΛΙΝΙΚΗ κατά
την διάρκεια ισχύος της παρούσας Σύμβασης, ο Ε.Ο.Π.Υ.Υ. τάσσει στην ΚΛΙΝΙΚΗ προθεσμία ενός (1) μήνα
για αντικατάσταση των προσώπων στα οποία συντρέχουν τα κωλύματα και σε περίπτωση άπρακτης
παρόδου της προθεσμίας, η Σύμβαση καταγγέλλεται.
2.
Τα εγκατεστημένα στην Ελλάδα φυσικά ή νομικά πρόσωπα θα πρέπει να είναι εγγεγραμμένα στο μητρώο
του οικείου Εμπορικού και Βιομηχανικού Επιμελητηρίου ή/και στο μητρώο του Γ.Ε.ΜΗ. (Γενικό Εμπορικό
Μητρώο)
3.
Η ΚΛΙΝΙΚΗ που διαθέτει ειδικές άδειες λειτουργίας, υποχρεούται να τις υποβάλλει στην αρμόδια υπηρεσία
του Ε.Ο.Π.Υ.Υ. πριν από τη σύναψη της Σύμβασης.
4. Η ΚΛΙΝΙΚΗ που διαθέτει πιστοποιητικά ποιότητας από διαπιστευμένο φορέα για τις παρεχόμενες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
υπηρεσίες υγείας, υποχρεούται να τα καταθέσει στον Ε.Ο.Π.Υ.Υ. κατά την ημερομηνία υπογραφής της
Σύμβασης. Τα συμβαλλόμενα μέρη αποδέχονται ότι βασική προϋπόθεση της καλής εκτέλεσης της Σύμβασης
είναι η διασφάλιση ότι η ΚΛΙΝΙΚΗ παρέχει στους Ασφαλισμένους του Ε.Ο.Π.Υ.Υ. ποιοτικές υπηρεσίες.
5. Σε περίπτωση πού κάποια από τις προϋποθέσεις που αναφέρονται στο παρόν άρθρο παύσουν να ισχύουν
για την ΚΛΙΝΙΚΗ κατά την διάρκεια ισχύος της Σύμβασης, η ΚΛΙΝΙΚΗ υποχρεούται άμεσα να ενημερώσει τον
Ε.Ο.Π.Υ.Υ και η Σύμβαση καταγγέλλεται αζημίως από τον Ε.Ο.Π.Υ.Υ. χωρίς η ΚΛΙΝΙΚΗ να έχει δικαίωμα να
στραφεί κατά του Ε.Ο.Π.Υ.Υ.. Για όσα από τα δικαιολογητικά που αναφέρονται στο παρόν άρθρο, υπάρχει
ημερομηνία ανανέωσης ή λήξης ισχύος, θα πρέπει με επιμέλεια της ΚΛΙΝΙΚΗΣ να (επαν)υποβάλλονται
σύμφωνα με τα οριζόμενα κάθε φορά. Η ΚΛΙΝΙΚΗ υποχρεούται να τηρεί σε ισχύ τα απαιτούμενα
δικαιολογητικά καθ’ όλη τη διάρκεια της Σύμβασης.
Άρθρο 2 – Βασικές Υποχρεώσεις της ΚΛΙΝΙΚΗΣ
1. Η ΚΛΙΝΙΚΗ έχει την υποχρέωση να παρέχει στους Ασφαλισμένους του Ε.Ο.Π.Υ.Υ. την επιβαλλόμενη από
την σύγχρονη ιατρική επιστήμη συνδρομή για κάθε συγκεκριμένη περίπτωση και όλες εν γένει, τις ιατρικές
και νοσηλευτικές φροντίδες.
2. Η ΚΛΙΝΙΚΗ υποχρεούται με την έναρξη ισχύος της Σύμβασης να γνωστοποιήσει στον Ε.Ο.Π.Υ.Υ. τα
στοιχεία του κάθε φορά νομίμως εξουσιοδοτημένου προσώπου/προσώπων με τα οποία θα συνεργάζονται τα
αρμόδια όργανα - υπηρεσίες του Ε.Ο.Π.Υ.Υ. για την εκτέλεση των όρων της Σύμβασης.
3. Η ΚΛΙΝΙΚΗ έχει την υποχρέωση να γνωστοποιεί στον Ε.Ο.Π.Υ.Υ. άμεσα και σε κάθε περίπτωση εντός ενός
μήνα από τη γνωστοποίηση σε αυτήν από τις εκάστοτε αρμόδιες αρχές, κάθε μεταβολή της άδειας ίδρυσης
λειτουργίας και της βεβαίωσης καλής λειτουργίας της, τυχόν δε παράλειψή της αποτελεί λόγο επιβολής των
προβλεπόμενων κυρώσεων. Σε περίπτωση που η μεταβολή της άδειας ίδρυσης και λειτουργίας της ΚΛΙΝΙΚΗΣ
δεν έχει γνωστοποιηθεί στον Ε.Ο.Π.Υ.Υ. εντός του ανωτέρου χρονικού πλαισίου, δύναται ο Ε.Ο.Π.Υ.Υ. να
καταγγείλει τη Σύμβαση. Σε περίπτωση επελεύσεως ζημίας στον Ε.Ο.Π.Υ.Υ., ο Ε.Ο.Π.Υ.Υ. δικαιούται να
επιδιώξει με κάθε μέσο την αποκατάσταση αυτής.
4. Η ΚΛΙΝΙΚΗ συμβάλλεται με τον Ε.Ο.Π.Υ.Υ. παρέχοντας τις υπηρεσίες που αναφέρονται στο Αντικείμενο
της Συμβάσης για όλες τις ημέρες εκάστου μηνός, καθ' όλη τη διάρκεια του έτους.
5. Η ΚΛΙΝΙΚΗ υποχρεούται εγκαίρως να προσαρμόζεται στις τεχνικές προδιαγραφές, που προκύπτουν
κατόπιν συζήτησης και συμφωνίας των συμβαλλόμενων στη Σύμβαση μελών, προς χρήση των
πληροφοριακών συστημάτων του Ε.Ο.Π.Υ.Υ., προκειμένου να πληρούνται οι ηλεκτρονικές απαιτήσεις για την
ημερήσια διαθεσιμότητα κλινών, την ηλεκτρονική αναγγελίας νοσηλείας, την υποβολή δαπανών και κάθε άλλη
εφαρμογή.
6. Η ΚΛΙΝΙΚΗ έχει την υποχρέωση να τηρεί σε έντυπη ή ηλεκτρονική μορφή στοιχεία σχετικά με τα
νοσηλευτικά περιστατικά Ασφαλισμένων Ε.Ο.Π.Υ.Υ. όπως μεταξύ άλλων μητρώο εισερχομένων και
εξερχομένων ασθενών, βιβλίο αποβιούντων ασθενών, βιβλίο νοσηλείας για την αναγραφή συνταγών,
φαρμάκων και εργαστηριακών εξετάσεων, βιβλίο εργαστηριακών εξετάσεων για κάθε εργαστήριο, βιβλίο
χειρουργείου που τηρείται λεπτομερώς από τον εγχειρήσαντα, βιβλία λογοδοσίας κατά κλινική ή τμήμα της
νοσηλευτικής υπηρεσίας, συνταγολόγιο ναρκωτικών, ατομικούς φακέλους ασθενών, σύμφωνα με τη
νομοθεσία. Τα ανωτέρω στοιχεία για νοσηλευόμενους Ασφαλισμένους Ε.Ο.Π.Υ.Υ. θα βρίσκονται στη διάθεση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
των αρμόδιων ελεγκτικών υπηρεσιών του Ε.Ο.Π.Υ.Υ., όποτε ζητηθούν.
7. Η ΚΛΙΝΙΚΗ απαγορεύεται να τιμολογεί τον Ε.Ο.Π.Υ.Υ. στις εξής περιπτώσεις (α) όταν υπάρχει υπέρβαση
του αριθμού των κλινών νοσηλείας πέρα από τις καθορισμένες στην άδεια λειτουργίας της, (β) όταν υπάρχει
διακοπή της λειτουργίας της ΚΛΙΝΙΚΗΣ χωρίς προηγούμενη άδεια, (γ) όταν οι ασθενείς που χρήζουν
απομόνωσης νοσηλεύονται σε κοινούς θαλάμους νοσηλείας, (δ) όταν νοσηλεύονται περιστατικά ειδικοτήτων
που δεν αναφέρονται στην άδεια λειτουργίας της.
8. Η ΚΛΙΝΙΚΗ έχει την υποχρέωση να τηρεί τους κανόνες καθαριότητας και υγιεινής ιματισμού και
περιβάλλοντος που προβλέπονται στις εκάστοτε ισχύουσες υγειονομικές διατάξεις.
9. Η ΚΛΙΝΙΚΗ οφείλει να παρέχει σίτιση σε όλους τους νοσηλευόμενους ασθενείς, σύμφωνα με τις ανάγκες
του ασθενούς (ημερήσιο διαιτολόγιο) και τη χορήγηση ειδικών διαιτητικών γευμάτων.
10. Η ΚΛΙΝΙΚΗ δύναται να αναθέτει σε εξωτερικούς αναδόχους την καθαριότητα και σίτιση, εφόσον οι
ανάδοχοι πληρούν τις προϋποθέσεις τις νομοθεσίας και διαθέτουν τις κατάλληλες πιστοποιήσεις (9001:2008
-παρεχόμενες υπηρεσίες, 22000:2005 – HACCP, 18001:2007 -ασφάλεια και υγεία εργαζομένων κ.α.)
11. Η ΚΛΙΝΙΚΗ λαμβάνει τα απαραίτητα μέτρα για την αποφυγή διασποράς ενδονοσοκομειακών λοιμώξεων
σύμφωνα με τις διατάξεις της Υ.Α. υπ. Αριθμ. Υ1.Γ.Π. 114971/11-02-2014 του Υπουργείου Υγείας, την
προστασία από τις επικίνδυνες ακτινοβολίες και τη ραδιενέργεια, την ασφαλή αποθήκευση επικίνδυνων
ραδιενεργών αποβλήτων, τοξικών ουσιών και λοιπών ιατρικών απόβλητων, σύμφωνα με τις διατάξεις της
κοινής υπουργικής απόφασης υπ’ αρ. 146163/2012 (ΦΕΚ 1537/τ.Β΄/8-5-2012) και να διατηρεί τον
μηχανολογικό και τεχνολογικό εξοπλισμό στο καλύτερο δυνατό επίπεδο ασφάλειας με συντήρηση των
ιατρικών μηχανημάτων από καταλλήλως πιστοποιημένα (ISO 13485) τεχνικά συνεργεία, σύμφωνα με τις
κείμενες διατάξεις κάθε φορά.
12. Ο Ε.Ο.Π.Υ.Υ. προς ενημέρωση των Ασφαλισμένων του θα διαθέτει στην ΚΛΙΝΙΚΗ πληροφοριακό δελτίο,
όπου θα αναφέρονται τα δικαιώματα και οι υποχρεώσεις των ιδίων, του Ε.Ο.Π.Υ.Υ. και της ΚΛΙΝΙΚΗΣ, όπως
αυτά απορρέουν από την κείμενη νομοθεσία, τον Ε.Κ.Π.Υ. και τη συναφθείσα Σύμβαση σχετικά με τις
παρεχόμενες υπηρεσίες υγείας. Η ΚΛΙΝΙΚΗ έχει την υποχρέωση να έχει το πληροφοριακό δελτίο σε εμφανές
σημείο στο χώρο υποδοχής των ασθενών και να ενημερώνει σχετικά τον Ασφαλισμένο κατά την εισαγωγή
του στη ΚΛΙΝΙΚΗ.
13. Η ΚΛΙΝΙΚΗ έχει την υποχρέωση να δέχεται τον έλεγχο των αρμόδιων ελεγκτικών οργάνων του
Ε.Ο.Π.Υ.Υ. και να θέτει υπόψη τους κάθε στοιχείο αναφερόμενο στην εν γένει περίθαλψη των νοσηλευόμενων
Ασφαλισμένων. Ο Ε.Ο.Π.Υ.Υ. διατηρεί το δικαίωμα ανά πάσα στιγμή να εφαρμόσει οποιαδήποτε άλλη
ελεγκτική διαδικασία για τις υπηρεσίες που προβλέπονται στην παρούσα Σύμβαση.
Άρθρο 3 – Διαδικασία Εφαρμογής Συστήματος Αναγγελιών Νοσηλειών Εισιτήριο – Παράταση
νοσηλείας – Εξιτήριο
1. Για τη διαχείριση των νοσηλειών σε νοσηλευόμενους Ασφαλισμένους του Ε.Ο.Π.Υ.Υ., ο Ε.Ο.Π.Υ.Υ.
εφαρμόζει σύστημα αναγγελιών νοσηλειών, μέσω πληροφοριακού συστήματος.
2. Η εισαγωγή του Ασφαλισμένου στην ΚΛΙΝΙΚΗ γίνεται με υποχρεωτική ηλεκτρονική αναγγελία - εισιτήριο
μέσω του συστήματος του Ε.Ο.Π.Υ.Υ. έπειτα από υποχρεωτικό έλεγχο της ασφαλιστικής ικανότητας του
Ασφαλισμένου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
3. Η ΚΛΙΝΙΚΗ ενημερώνει ηλεκτρονικά το σύστημα αναγγελιών του Ε.Ο.Π.Υ.Υ. με τα στοιχεία του ασθενούς,
το ICD10 Εισόδου, τη Περιγραφή Διάγνωσης, τα στοιχεία ιατρού και το Τμήμα/Μονάδα νοσηλείας στο οποίο
θα νοσηλευτεί ο Ασφαλισμένος.
4. Σε περίπτωση εκπρόθεσμης αναγγελίας, η ΚΛΙΝΙΚΗ υποχρεούται στην υποβολή αιτήματος αξιολόγησης
από τον Ε.Ο.Π.Υ.Υ.. Η αποζημίωση από τον Ε.Ο.Π.Υ.Υ. προς την ΚΛΙΝΙΚΗ θα πραγματοποιείται κατόπιν της
ανωτέρω αξιολόγησης του αιτήματος και όπως θα ορίζεται στην σχετική οδηγία του Ε.Ο.Π.Υ.Υ.
5. Νοσηλείες που αφορούν Ασφαλισμένους οι οποίοι διέθεταν ασφαλιστική ικανότητα κατά την ημερομηνία
του εισιτηρίου και έληξε το ασφαλιστικό τους δικαίωμα κατά τη διάρκεια νοσηλείας (πριν την έκδοση
εξιτηρίου), αποζημιώνονται κανονικά από τον Ε.Ο.Π.Υ.Υ. όπως οι υπόλοιποι Ασφαλισμένοι.
6. Σε περίπτωση που απαιτηθεί παράταση νοσηλείας του Ασφαλισμένου, πρέπει να υπάρχει έγγραφη
γνωμάτευση του θεράποντα ιατρού της ΚΛΙΝΙΚΗΣ και έγκριση του αρμόδιου ελεγκτικού οργάνου του
Ε.Ο.Π.Υ.Υ.
7. Με την ολοκλήρωση της νοσηλείας του Ασφαλισμένου, η ΚΛΙΝΙΚΗ εκδίδει αυθημερόν ηλεκτρονικό
εξιτήριο, μέσω του συστήματος του Ε.Ο.Π.Υ.Υ., το οποίο θα έχει ενημερωθεί για τη νοσηλεία του με τις
ημερομηνίες εισόδου-εξόδου, την παρασχεθείσα θεραπεία, το/τα αποζημιούμενο/α Κλειστό Ενοποιημένο
Νοσήλιο (εφεξής ΚΕΝ)και το ICD 10 εξόδου συνοδευόμενο με αντίγραφο του εξιτηρίου.
8. Στις περιπτώσεις παρατεταμένης νοσηλείας πέραν των τριών (3) μηνών, εξιτήριο εκδίδεται την πρώτη
ημέρα κάθε μήνα και εντός της ίδιας ημέρας εκδίδεται εισιτήριο με την ένδειξη «Συνεχιζόμενη Νοσηλεία » με
αιτιολογημένη γνωμάτευση του θεράποντος ιατρού, σύμφωνα με το Άρθρο 14 του Ε.Κ.Π.Υ. και όπως
εκάστοτε ισχύει.
9. Σε περίπτωση μεταφοράς νοσηλευόμενου Ασφαλισμένου από κάποιο τμήμα της ΚΛΙΝΙΚΗΣ σε άλλο μετά
από διαπιστωμένη ιατρική ανάγκη, δεν απαιτείται η έκδοση νέου εισιτηρίου. Η μεταφορά πραγματοποιείται
με εσωτερικό διακομιστήριο το οποίο τοποθετείται στον ιατρικό φάκελο του Ασφαλισμένου και παράλληλα
ενημερώνεται το αρμόδιο ελεγκτικό όργανο του Ε.Ο.Π.Υ.Υ..
10. Στην περίπτωση κατά την οποία η ΚΛΙΝΙΚΗ δεν έχει για οποιονδήποτε λόγο, όπως έλλειψη ή βλάβη ή
συντήρηση εξοπλισμού ή απουσία ιατρού, τη δυνατότητα εκτέλεσης ιατρικής – θεραπευτικής πράξης ή
εξέτασης σε νοσηλευόμενο Ασφαλισμένο και ο νοσηλευόμενος Ασφαλισμένος διακομίζεται για το σκοπό αυτό
σε άλλη δημόσια ή ιδιωτική δομή, εφαρμόζονται τα εκάστοτε ισχύοντα στον Ε.Κ.Π.Υ..
11. Δεν επιτρέπεται η απουσία από την ΚΛΙΝΙΚΗ του νοσηλευόμενου Ασφαλισμένου χωρίς χορήγησης άδειας
εξόδου υπογεγραμμένη από τον θεράποντα ιατρό του και το Διευθυντή του Τμήματος που τον νοσηλεύει,
θέτοντας τη σφραγίδα της ΚΛΙΝΙΚΗΣ, η οποία καταχωρείται στον ιατρικό φάκελο νοσηλείας του
Ασφαλισμένου και στο ηλεκτρονικό μητρώο νοσηλείας της ΚΛΙΝΙΚΗΣ. Η ΚΛΙΝΙΚΗ είναι αποκλειστικά
υπεύθυνη για τη μη αιτιολογημένη απουσία νοσηλευόμενου Ασφαλισμένου και σε περίπτωση που αυτή
διαπιστωθεί από τα αρμόδια ελεγκτικά όργανα η νοσηλεία δεν αποζημιώνεται από τον Ε.Ο.Π.Υ.Υ..
12. Αν ο νοσηλευόμενος Ασφαλισμένος του Ε.Ο.Π.Υ.Υ. αποχωρήσει αυθαίρετα και αυτοβούλως από την
ΚΛΙΝΙΚΗ, αυτή έχει την υποχρέωση να ενημερώσει το φύλλο νοσηλείας του, να εκδώσει εξιτήριο και να
ενημερώσει άμεσα τις αρμόδιες υπηρεσίες του Ε.Ο.Π.Υ.Υ. για τον τρόπο αποζημίωση της νοσηλείας.
13. Σε περίπτωση θανάτου νοσηλευόμενου Ασφαλισμένου, η ΚΛΙΝΙΚΗ υποχρεούται να εκδώσει το ανάλογο
πιστοποιητικό θανάτου (ή να τον παραπέμψει σε ιατροδικαστική εξέταση, αν αυτό δεν είναι δυνατόν), και να
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
παράσχει στους οικείους του οποιοδήποτε παραστατικό τους είναι απαραίτητο, για την ταφή, χωρίς καμία
επιπλέον επιβάρυνση είτε των κληρονόμων του Ασφαλισμένου, είτε του Ε.Ο.Π.Υ.Υ. Για την αποζημίωση της
νοσηλείας ενημερώνεται άμεσα το αρμόδιο ελεγκτικό όργανο του Ε.Ο.Π.Υ.Υ.
14. Η ΚΛΙΝΙΚΗ, με την έκδοση του εισιτηρίου νοσηλείας και μέχρι την έκδοση του εξιτηρίου, εντάσσει τον
νοσηλευόμενο Ασφαλισμένο Ε.Ο.Π.Υ.Υ. σε δευτεροβάθμιο επίπεδο φροντίδα υγείας και ο Ε.Ο.Π.Υ.Υ.
αντίστοιχα ηλεκτρονικά δεσμεύει, μέχρι τη λήξη της διάρκειας νοσηλείας, το ΑΜΚΑ του Ασφαλισμένου για τη
λήψη υπηρεσιών πρωτοβάθμιας φροντίδας υγείας (όπως ηλεκτρονική συνταγογράφηση φαρμάκων με
εξαίρεση τα φάρμακα υψηλού κόστους, ιατρικών πράξεων και εξετάσεων, πρόσθετων ειδών περίθαλψης –
ιατροτεχνολογικών προϊόντων κα).
15. Η φαρμακευτική αγωγή κατά την έξοδο από τις νοσοκομειακές δομές, συνταγογραφείται υποχρεωτικά
από τον θεράποντα ιατρό της ΚΛΙΝΙΚΗΣ και μόνο ηλεκτρονικά, σύμφωνα με το άρθρο 13 του Ε.Κ.Π.Υ. του
Ε.Ο.Π.Υ.Υ. όπως ισχύει κάθε φόρα.
16. Αναφορικά με τις νοσηλευτικές υπηρεσίες που παρέχει η ΚΛΙΝΙΚΗ σε ασφαλισμένους Ευρωπαϊκών
Φορέων Κοινωνικής Ασφάλισης με χρήση της ΕΚΑΑ, ΠΠΑ (Πιστοποιητικό Προσωρινής Αντικατάστασης)
εφαρμόζονται οι οδηγίες του Ε.Ο.Π.Υ.Υ. και η κείμενη νομοθεσία.
Άρθρο 4 - Συστήμα ελέγχων των νοσηλειών σε πραγματικό χρόνο (real time)
Ο Ε.Ο.Π.Υ.Υ. έχει το δικαίωμα να πραγματοποιεί στην ΚΛΙΝΙΚΗ ελέγχους των νοσηλειών σε πραγματικό χρόνο
(real time). Οι έλεγχοι αυτοί μπορούν να πραγματοποιούνται είτε από τα αρμόδια όργανα του Ε.Ο.Π.Υ.Υ είτε
να ανατίθεται από τον Ε.Ο.Π.Υ.Υ. κατά τη κρίση του σε εξωτερικούς φορείς ή/και εταιρείες με αποδεδειγμένη
εμπειρία στους ιατρικούς ελέγχους σε πραγματικό χρόνο. Κάθε λεπτομέρεια εφαρμογής του παρόντος άρθρου
της Σύμβασης ρυθμίζεται με νεότερη έγγραφη συμφωνία των μερών
Άρθρο 5 – Διαθέσιμες Κλίνες Νοσηλείας Ασφαλισμένων Ε.Ο.Π.Υ.Υ.
1.
Η ΚΛΙΝΙΚΗ για την παροχή νοσοκομειακής περίθαλψης σε Ασφαλισμένους του Ε.Ο.Π.Υ.Υ. αποδέχεται,
ως οικειοθελή παροχή προς τον Ε.Ο.Π.Υ.Υ., να διαθέτει στον Ε.Ο.Π.Υ.Υ. κλίνες νοσηλείας κατ’ ελάχιστο ίσες
με το 25 τοις εκατό (25%) επί του συνολικού αριθμού κλινών της Γ θέσης της ισχύουσας άδειας λειτουργίας.
Σε περίπτωση που η ΚΛΙΝΙΚΗ δεν διαθέτει κλίνες Γ θέσης κατά το χρόνο σύναψης της Σύμβασης, τότε το
ανωτέρω ποσοστό ισχύει για, την αμέσως επόμενη θέση νοσηλείας. Ειδικότερα ο τελικός αριθμός των κλινών
νοσηλείας που αντιστοιχεί στο ανωτέρω ποσοστό, ορίζεται για την ΚΛΙΝΙΚΗ σε ……κλίνες, (συνολικές κλίνες
…. θέσης …… επί 25%1). Η ΚΛΙΝΙΚΗ αποδέχεται να καταβάλλει κάθε δυνατή προσπάθεια ώστε οι κλίνες αυτές
να είναι πλήρως λειτουργικές για Άτομα με Ειδικές Ανάγκες. Τις κλίνες νοσηλείας αυτές τις διαθέτει στους
Ασφαλισμένους του Ε.Ο.Π.Υ.Υ. εφόσον είναι διαθέσιμες και χωρίς να χρεώνει σε αυτούς διαφορά νοσηλείας
με βάση την τιμολόγηση των ιδιωτών ασθενών και τον ιδιωτικό τιμοκατάλογο υπηρεσιών της, παρά μόνο την
προβλεπόμενη από τον Ε.Κ.Π.Υ. συμμετοχή τους. Η ΚΛΙΝΙΚΗ οφείλει να διαθέτει τον αριθμό κλινών που
αποτυπώνεται ανωτέρω σε όλη τη διάρκεια της παρούσας Σύμβασης όπως αυτή ορίζεται στο άρθρο 8, ήτοι
για δύο (2) έτη, ανεξάρτητα από τυχόν μεταβολή του αριθμού κλινών Γ θέσης ή της αμέσως επόμενης θέση
1 Σε περίπτωση δεκαδικού αριθμού ≥0,5 τότε η στρογγυλοποίηση γίνεται προς τον μεγαλύτερο ακέραιο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
νοσηλείας στην άδεια λειτουργίας της ΚΛΙΝΙΚΗΣ μετά τη σύναψη της Σύμβασης. . Η ΚΛΙΝΙΚΗ δύναται να
διαθέτει και μεγαλύτερο ποσοστό κλινών από το ανωτέρω ή/και επιπλέον κλίνες εφόσον εγγράφως το
αποδεχτεί. Η έγγραφη αποδοχή της θα αποτελεί ενιαίο και αναπόσπαστο μέρος της παρούσας Σύμβασης και
ο ΕΟΠΥΥ οφείλει να επικαιροποιήσει το σχετικό πληροφοριακό δελτίο (σε έντυπη μορφή και στην ιστοσελίδα
του Ε.Ο.Π.Υ.Υ.) προς ενημέρωση των Ασφαλισμένων του Οι ανωτέρω κλίνες δύναται να φέρουν ειδική
ένδειξη στο σύστημα αναγγελιών που αναφέρεται στο άρθρο 3 παρ. 1 της παρούσας Σύμβασης. Μετά τη
λήξη της παρούσας Σύμβασης, ήτοι μετά την πάροδο των δύο 2 ετών, σε περίπτωση αυτόματης ανανέωσης
της Σύμβασης, η ΚΛΙΝΙΚΗ για την παροχή νοσοκομειακής περίθαλψης σε Ασφαλισμένους του Ε.Ο.Π.Υ.Υ.
αποδέχεται, να διαθέτει στον Ε.Ο.Π.Υ.Υ. κλίνες νοσηλείας κατ’ ελάχιστο ίσες με το 25 τοις εκατό (25%) επί
του συνολικού αριθμού κλινών της Γ θέσης της εκάστοτε άδειας λειτουργίας όπως αυτή θα ισχύει κατά το
χρόνο εκείνο και σε περίπτωση που η ΚΛΙΝΙΚΗ δεν διαθέτει κλίνες Γ θέσης κατά το χρόνο εκείνο, τότε το
ανωτέρω ποσοστό ισχύει για την αμέσως επόμενη θέση νοσηλείας
2.
Η ΚΛΙΝΙΚΗ αποδέχεται να διαθέτει στον Ε.Ο.Π.Υ.Υ. κλίνες Μονάδας Εντατικής Θεραπείας (Μ.Ε.Θ.) για
κάλυψη μέσω του Εθνικού Κέντρου Άμεσης Βοηθείας εφεξής «ΕΚΑΒ». Η ΜΕΘ είναι ειδικά εξοπλισμένη μονάδα
της ΚΛΙΝΙΚΗΣ που προορίζεται για ασθενείς των οποίων η κατάσταση της υγείας απαιτεί συνεχή ιατρική
παρακολούθηση. Δεν θεωρούνται Μ.Ε.Θ. οι μονάδες παρακολούθησης και αυξημένης φροντίδας. Η ΚΛΙΝΙΚΗ
αποδέχεται να διαθέτει στον Ε.Ο.Π.Υ.Υ. κατ ελάχιστον .................. κλίνες Μ.Ε.Θ για κάλυψη μέσω ΕΚΑΒ εφόσον
είναι διαθέσιμες, οι οποίες εντάσσονται καθημερινά στο πληροφοριακό σύστημα διαχείρισης αναζήτησης
διαθέσιμης κλίνης Μ.Ε.Θ του ΕΚΑΒ. Η διαθεσιμότητα των κλινών Μ.Ε.Θ. της ΚΛΙΝΙΚΗΣ μέσω ΕΚΑΒ σχετίζεται
για λόγους ασφάλειας και ορθής κλινικής πρακτικής, με τη παθολογική κατάσταση των ήδη νοσηλευόμενων
ασθενών στη Μ.Ε.Θ., σύμφωνα με τις οδηγίες και τις συστάσεις του επιστημονικού διευθυντή της Μ.Ε.Θ στη
ΚΛΙΝΙΚΗ. Σε περιπτώσεις εκτάκτων μέτρων προστασίας της δημόσιας υγείας και ύστερα από πρόσκληση του
Υπουργού Υγείας ή/και του Ε.Ο.Π.Υ.Υ. ΚΛΙΝΙΚΗ δύναται να διαθέτει περιοδικά και περισσότερες κλίνες ΜΕΘ
μέσω ΕΚΑΒ, ενημερώνοντας το σύστημα του ΕΚΑΒ Στην περίπτωση αυτή θα υπογράφεται σχετικό μνημόνιο
συνεργασίας μεταξύ της ΚΛΙΝΙΚΗΣ και του Ε.Ο.Π.Υ.Υ. που θα εξειδικεύει τον αριθμό των επιπλέον κλινών
ΜΕΘ που θα διαθέτει η ΚΛΙΝΙΚΗ καθώς και τους λοιπούς όρους συνεργασίας. Η αποζημίωση των ανωτέρω
επιπλέον κλινών ΜΕΘ δεν περιλαμβάνεται στους όρους της Σύμβασης και θα γίνεται σύμφωνα με τις ισχύουσες
κάθε φορά νομοθετικές διατάξεις.
3.
Οι κλίνες που δεν περιλαμβάνονται στις παραγράφους 1 και 2 του παρόντος άρθρου διατίθενται στους
ασφαλισμένους του Ε.Ο.Π.Υ.Υ. με τους όρους που προβλέπονται στην παρ. 6 του άρθρου 6 της παρούσας
Σύμβασης.
Άρθρο 6 – Οικονομικοί Όροι
Αποζημίωση της ΚΛΙΝΙΚΗΣ για τις προσφερόμενες υπηρεσίες νοσοκομειακής περίθαλψης και
πρωτοβάθμιας φροντίδας υγείας
1.
Συμφωνείται ότι η αποζημίωση της ΚΛΙΝΙΚΗΣ από τον Ε.Ο.Π.Υ.Υ. πραγματοποιείται με βάση τα
οριζόμενα στα αρθ. 12 έως 24 του Ε.Κ.Π.Υ. όπως τροποποιείται και ισχύει κάθε φορά. Οι αμοιβές ιατρών
πάσης φύσεως δεν περιλαμβάνονται στο νοσήλιο και στη Σύμβαση και βαρύνουν αποκλειστικά τον Δικαιούχο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
ασφαλισμένο είτε για εσωτερικούς είτε για εξωτερικούς ασθενείς.
2.
Ασφαλισμένοι που κάνουν χρήση των διαθέσιμων κλινών του άρθρου 5 της Σύμβασης επιβαρύνονται με
την προβλεπόμενη από τον Ε.Κ.Π.Υ. συμμετοχή. Ειδικότερα Ασφαλισμένοι που νοσηλεύτηκαν σε κλίνες
Μ.Ε.Θ. και μέσω ΕΚΑΒ, σύμφωνα με την παρ. 2 του άρθρου 5, δεν καταβάλλουν συμμετοχή στα νοσήλια. Οι
δαπάνες για τις κλίνες ΜΕΘ μέσω ΕΚΑΒ περιλαμβάνονται σε διακριτές υποκατηγορίες υπηρεσιών υγείας των
κλειστών ορίων δαπανών του Ε.Ο.Π.Υ.Υ., στις οποίες ο τελευταίος θα μεριμνά για να περιλαμβάνονται επαρκή
κονδύλια για την κάλυψη των συμφωνούμενων στη Σύμβαση νοσηλειών. Σε περίπτωση ανάγκης νοσηλείας
σε κλίνη ΜΕΘ Ασφαλισμένων που κάνουν ήδη χρήση κλίνης Ε.Ο.Π.Υ.Υ. σύμφωνα με την παράγραφο 1 του
άρθρου 5 της παρούσας Σύμβασης τότε η αποζημίωση της ΜΕΘ γίνεται σύμφωνα με τα οριζόμενα στον
Ε.Κ.Π.Υ.
3.
Οι Ασφαλισμένοι που νοσηλεύτηκαν, όπως ορίζονται στην ΕΑΛΕ/Γ.Π. οικ. 28008 (ΦΕΚ Β'/3361/2023)
Υπουργική Απόφαση όπως κάθε φορά τροποποιείται και ισχύει δεν καταβάλλουν συμμετοχή. Οι εν λόγω
δαπάνες περιλαμβάνονται σε διακριτή υποκατηγορία υπηρεσιών υγείας των κλειστών ορίων δαπανών του
Ε.Ο.Π.Υ.Υ., στην οποία ο τελευταίος θα μεριμνά για να περιλαμβάνονται επαρκή κονδύλια για την κάλυψη
των συμφωνούμενων στη Σύμβαση νοσηλειών.
4.
Ο Ε.Ο.Π.Υ.Υ. αποζημιώνει την ΚΛΙΝΙΚΗ κατόπιν αφαίρεσης της προβλεπόμενης από τον Ε.Κ.Π.Υ.
συμμετοχής του Ασφαλισμένου. Για τις νοσηλείες που η αποζημίωση γίνεται με βάση το ΚΕΝ συμφωνείται
έκπτωση επί της αποζημίωσης ΚΕΝ κατά 10%. Η ανωτέρω έκπτωση δεν εφαρμόζεται για τα ΚΕΝ που
περιλαμβάνονται στην ΕΑΛΕ/Γ.Π. οικ. 28008 (ΦΕΚ Β'/3361/2023) Υπουργική Απόφαση, καθώς και στα ΚΕΝ
του Παραρτήματος Α το οποίο αποτελεί ενιαίο και αναπόσπαστο μέρος της παρούσας σύμβασης.
5.
Με εξαίρεση τις κλίνες των παρ. (1) και (2) του άρθρου 5, η ΚΛΙΝΙΚΗ δικαιούται να χρεώνει διαφορές
νοσηλείας στους νοσηλευόμενους Ασφαλισμένους του Ε.Ο.Π.Υ.Υ. με βάση την τιμολόγηση των ιδιωτών
ασθενών. Η ΚΛΙΝΙΚΗ έχει την υποχρέωση να ενημερώνει τον Ασφαλισμένο για την τιμολόγηση των ιδιωτών
ασθενών και τον ιδιωτικό τιμοκατάλογο υπηρεσιών της, να τον καταθέτει στον Ε.Ο.Π.Υ.Υ. με την υπογραφή
της Σύμβασης και να τον δημοσιοποιεί στην ιστοσελίδα της και σε εμφανές σημείο στη ΚΛΙΝΙΚΗ. Δεν
περιλαμβάνονται στο νοσήλιο και στη Σύμβαση και βαρύνουν τον Ασφαλισμένο ιατρικές πράξεις ή/και
εξετάσεις ή/και ιατροτεχνολογικά προιόντα ή/και φάρμακα που δεν καλύπτονται από τον ΕΟΠΥΥ σε
εξωτερικούς ή εσωτερικούς ασθενείς.
6.
Tα εξαιρούμενα του νοσηλίου που καταβάλει ο Ε.Ο,Π.Υ.Υ. αποζημιώνονται με βάση τα αναφερόμενα
στον Ε.Κ.Π.Υ. Εφόσον προκύπτει ανάγκη νοσηλείας σε συνθήκες απομόνωσης στα πλαίσια μολυσματικών
νοσημάτων, Ασφαλισμένων που νοσηλεύονται στις κλίνες της παραγράφου 1 του άρθρου 5 της παρούσας, η
ΚΛΙΝΙΚΗ αποζημιώνεται σύμφωνα με τα οριζόμενα στον Ε.Κ.Π.Υ. και όχι βάση της τιμολόγησης των ιδιωτών
ασθενών.
7.
Εφόσον προκύπτει ανάγκη νοσηλείας σε συνθήκες απομόνωσης στα πλαίσια μολυσματικών νοσημάτων,
Ασφαλισμένων που νοσηλεύονται στις κλίνες της παραγράφου 1 του άρθρου 5 της παρούσας, η ΚΛΙΝΙΚΗ
αποζημιώνεται σύμφωνα με τα οριζόμενα στον Ε.Κ.Π.Υ. και όχι βάση της τιμολόγησης των ιδιωτών ασθενών
8.
Η αποζημίωση από τον Ε.Ο.Π.Υ.Υ. των ιατροτεχνολογικών προϊόντων γίνεται με βάση τις Τιμές του
Παρατηρητηρίου Τιμών, εφόσον έχουν καθοριστεί ή για όσα δεν υπάρχουν τιμές παρατηρητηρίου τιμών με
βάση την ασφαλιστική τιμή αποζημίωσης που καθορίζει το Δ.Σ. του Ε.Ο.Π.Υ.Υ..
9.
Ο Ε.Ο.Π.Υ.Υ. αποζημιώνει παρατάσεις νοσηλείας όπως αυτές περιγράφονται στον Ε.Κ.Π.Υ, όπως κάθε
φορά ισχύει.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
10.
Σε περίπτωση τροποποίησης της άδειας ίδρυσης και λειτουργίας της ΚΛΙΝΙΚΗΣ η αποζημίωση των
υπηρεσιών από τον Ε.Ο.Π.Υ.Υ. καταβάλλεται από την ημερομηνία γνωστοποίησης της μεταβολής στον
Ε.Ο.Π.Υ.Υ.
11. Η ηλεκτρονική υποβολή της μηνιαίας δαπάνης της ΚΛΙΝΙΚΗΣ και η προσκόμιση των απαιτούμενων
δικαιολογητικών στις αρμόδιες διοικητικές υπηρεσίες του Ε.Ο.Π.Υ.Υ., όπως αυτά καθορίζονται από σχετικές
εγκυκλίους και οδηγίες του Ε.Ο.Π.Υ.Υ., ολοκληρώνονται σύμφωνα με τις διατάξεις του εδαφ. Β της παρ. 2
του άρθρου 100 του Ν.4172/2013, όπως ισχύει.
12. Η ΚΛΙΝΙΚΗ υποχρεούται στην έκδοση νόμιμου φορολογικού παραστατικού (τιμολόγιο) προς τον
Ε.Ο.Π.Υ.Υ., για τις μηνιαίες οικονομικές απαιτήσεις της, στο οποίο θα γίνεται αναφορά στις αποδείξεις παροχής
υπηρεσιών των Ασφαλισμένων με την αξία της συμμετοχής τους στα νοσήλια.
13. Οι λογαριασμοί πρέπει να είναι συντεταγμένοι αναλυτικά ανά τρόπο χρέωσης. Η διαδικασία και τα
δικαιολογητικά υποβολής ρυθμίζονται με εγκυκλίους του Ε.Ο.Π.Υ.Υ.
14. Οι μηνιαίες δαπάνες του της ΚΛΙΝΙΚΗΣ ελέγχονται, εκκαθαρίζονται και εξοφλούνται από τις αρμόδιες
διοικητικές υπηρεσίες του Ε.Ο.Π.Υ.Υ. εντός 60 ημερών από την ημερομηνία υποβολής.
15. Για τον έλεγχο και την εκκαθάριση των δαπανών της ΚΛΙΝΙΚΗΣ εφαρμόζονται οι διατάξεις της κείμενης
νομοθεσίας όπως ισχύουν κάθε φορά. Ο Ε.Ο.Π.Υ.Υ. ολοκληρώνει εντός του ως άνω χρονικού διαστήματος
την τελική εκκαθάριση και εξόφληση των υποβληθεισών δαπανών της ΚΛΙΝΙΚΗΣ.
16. Ο Ε.Ο.Π.Υ.Υ. καταβάλλει νοσήλια από την ημέρα εισόδου του Ασφαλισμένου στην ΚΛΙΝΙΚΗ έως την
τελευταία ημέρα νοσηλείας του, όχι όμως για την ημέρα εξόδου ανεξάρτητα από την ώρα έκδοσης του
εξιτηρίου.
17. Σε περίπτωση που διαπιστωθεί με οποιονδήποτε τρόπο, ότι Ασφαλισμένος περίθαλψης του Ε.Ο.Π.Υ.Υ.
νοσηλεύεται χωρίς να χρήζει ιατρικής παρακολούθησης ή θεραπείας, ο Ε.Ο.Π.Υ.Υ. δεν αποζημιώνει τη
νοσηλεία και σε περίπτωση επέλευσης ζημίας στον Ε.Ο.Π.Υ.Υ., ο Ε.Ο.Π.Υ.Υ. δικαιούται να επιδιώξει με κάθε
μέσο την αποκατάσταση αυτής.
18. Η αποζημίωση της ΚΛΙΝΙΚΗΣ για διαγνωστικές εξετάσεις και θεραπευτικές πράξεις εξωτερικών
ασθενών/Ασφαλισμένων γίνεται σύμφωνα με τα οριζόμενα στον Ε.Κ.Π.Υ. του Ε.Ο.Π.Υ.Υ. όπως κάθε φόρα
ισχύει καθώς και τις σχετικές εγκυκλίους του Ε.Ο.Π.Υ.Υ..
19. Η συμμετοχή των Ασφαλισμένων στην αποζημίωση καθορίζεται κατά περίπτωση από τα αντίστοιχα
άρθρα του Ε.Κ.Π.Υ. Για όσες διαγνωστικές εξετάσεις και θεραπευτικές πράξεις ο Ε.Ο.Π.Υ.Υ. δεν έχει καθορίσει
τιμή αποζημίωσης, η αμοιβή τους καταβάλλεται αποκλειστικά από τους ασθενείς/Ασφαλισμένους.
20.
Η αποζημίωση της ΚΛΙΝΙΚΗΣ για τις συνεδρίες αιμοκάθαρσης που πραγματοποιούνται σε εξωτερικούς
ασθενείς Ασφαλισμένους του Ε.Ο.Π.Υ.Υ. στην Μονάδα Τεχνητού Νεφρού της ΚΛΙΝΙΚΗΣ δεν περιλαμβάνονται
στους ορούς της Σύμβασης.
Άρθρο 7 – Δικαιώματα Ασφαλισμένων του Ε.Ο.Π.Υ.Υ. και Υποχρεώσεις της ΚΛΙΝΙΚΗΣ προς
αυτούς
1. Οι Ασφαλισμένοι έχουν τα δικαιώματα που ορίζονται στο άρθρο 47 του ν.2071/1992, όπως κάθε φορά
ισχύει.
2. Οι νοσηλευόμενοι/Ασφαλισμένοι σε όλη τη διάρκεια της νοσηλείας τους στην ΚΛΙΝΙΚΗ έχουν το δικαίωμα
να ενημερώνονται από την ΚΛΙΝΙΚΗ για τις χρεώσεις που έχει πραγματοποιήσει η ΚΛΙΝΙΚΗ προς αυτούς. Η
ΚΛΙΝΙΚΗ έχει την υποχρέωση να ενημερώνει τους νοσηλευόμενους/Ασφαλισμένους, τουλάχιστον μια φορά
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
κατά τη διάρκεια τη νοσηλείας τους καθώς και όποτε ο νοσηλευόμενος/Ασφαλισμένος το ζητήσει, για τις
χρεώσεις που η ΚΛΙΝΙΚΗ έχει πραγματοποιήσει προς αυτούς.
3. Στις αποδείξεις παροχής υπηρεσιών που θα εκδίδει η ΚΛΙΝΙΚΗ θα πρέπει να καταγράφεται διακριτά η
συμμετοχή του Ε.Ο.Π.Υ.Υ και του Ασφαλισμένου επί της ασφαλιστικής τιμή της νοσηλείας και διακριτά οι
επιπλέον χρεώσεις που αντιστοιχούν στους Ασφαλισμένους.
4. Σε περίπτωση χρήσης από τον νοσηλευόμενο /Ασφαλισμένο κλίνης διαφορετικής από αυτές που ορίζονται
στη παρ. 1 του άρθρου 5 η ΚΛΙΝΙΚΗ έχει την υποχρέωση (α) να έχει προηγουμένως ενημερώσει αναλυτικά
τον νοσηλευόμενο/Ασφαλισμένο για τις επιπλέον χρεώσεις που απορρέουν από την εκάστοτε διαφορά
νοσηλείας σύμφωνα με την τιμολόγηση των ιδιωτών ασθενών και τον ιδιωτικό τιμοκατάλογο υπηρεσιών της
(β) να έχει λάβει την έγγραφη συγκατάθεση του νοσηλευόμενου/Ασφαλισμένου. Ειδικότερα η έγγραφη
συγκατάθεση του νοσηλευόμενου/Ασφαλισμένου θα περιλαμβάνει κατ ελάχιστον (i) δήλωση ότι ο
νοσηλευόμενος/Ασφαλισμένος έλαβε γνώση και ενημερώθηκε για τις επιπλέον χρεώσεις που απορρέουν από
την εκάστοτε διαφορά νοσηλείας σύμφωνα με την τιμολόγηση των ιδιωτών ασθενών και τον ιδιωτικό
τιμοκατάλογο υπηρεσιών της ΚΛΙΝΙΚΗΣ (ii) δήλωση ότι ο νοσηλευόμενος/Ασφαλισμένος έχει ενημερωθεί και
αποδέχεται τις έννομες συνέπειες της έγγραφης συγκατάθεσης του. Η ανωτέρω έγγραφη συγκατάθεση του
νοσηλευόμενου/Ασφαλισμένου θα φυλάσσεται στο φάκελο νοσηλείας του νοσηλευόμενου/Ασφαλισμένου και
θα είναι στη διάθεση των ελεγκτικών αρχών είτε του Ε.Ο.Π.Υ.Υ. είτε άλλων κρατικών φορέων.
Σε περίπτωση που η ΚΛΙΝΙΚΗ προβεί σε χρεώσεις προς τον νοσηλευόμενο/Ασφαλισμένο που απορρέουν από
την εκάστοτε διαφορά νοσηλείας σύμφωνα με την τιμολόγηση των ιδιωτών ασθενών και τον ιδιωτικό
τιμοκατάλογο
υπηρεσιών
της
χωρίς
προηγουμένως
να
έχει
λάβει
την
συγκατάθεση
του
ασθενούς/Ασφαλισμένου και αυτό αναφερθεί ή/και καταγγελθεί στον Ε.Ο.Π.Υ.Υ. είτε από τον
νοσηλευόμενο/Ασφαλισμένο είτε από άλλο πρόσωπο νομίμως εξουσιοδοτούμενο, τότε εφόσον διαπιστωθούν
από τα αρμόδια ελεγκτικά όργανά του Ε.Ο.Π.Π.Υ. και αποδειχθούν τα αναφερόμενα της καταγγελίας από τον
Ε.Ο.Π.Υ.Υ. όπως θα αποτυπώνεται σε σχετική διοικητή απόφαση, οι επιπλέον χρεώσεις βαρύνουν
αποκλειστικά την ΚΛΙΝΙΚΗ στο σύνολο τους και παρακρατούνται από τα νοσήλια που οφείλει ο Ε.Ο.Π.Π.Υ.
στην ΚΛΙΝΙΚΗ και στη συνέχεια αποδίδεται το 100% στον ασθενή/Ασφαλισμένο με διαδικασία που θα ορίζει
κάθε φορά ο Ε.Ο.Π.Υ.Υ..
5. Σε περίπτωση χρήσης κλίνης της παρ. 2 του αρθ. 5, δηλαδή χρήση κλίνης ΜΕΘ και κατά την έξοδο του
από αυτήν ο νοσηλευόμενος/Ασφαλισμένος ή εναλλακτικά ο συνοδός του θα πρέπει να ενημερώνεται για τις
εξής επιλογές: α) για τη συνέχιση της νοσηλείας σε διαθέσιμη κλίνη δημόσιου νοσοκομείου β) για τη συνέχιση
της νοσηλείας του στην ΚΛΙΝΙΚΗ, σε μία εκ των κλινών της παρ. 1 του αρθ. 5, εφόσον υπάρχει διαθέσιμη γ)
για τη συνέχιση της νοσηλείας του στην ΚΛΙΝΙΚΗ, σε κλίνη η οποία υπόκειται στις χρεώσεις όπως ορίζονται
στην παρ. 6. της παρούσας Σύμβασης, οπότε ισχύουν τα αναφερόμενα στην παρ. 4 του παρόντος άρθρου.
Στην περίπτωση που επιλέξει την ανωτέρω (α) επιλογή, τότε έχει τη δυνατότητα παραμονής έως 24 ώρες
στην ΚΛΙΝΙΚΗ, μέχρι να βρεθεί διαθέσιμη κλίνη σε δημόσιο νοσοκομείο και καταβάλει μόνο την προβλεπόμενη
από τον Ε.Κ.Π.Υ. συμμετοχή του στη νοσηλεία, χωρίς καμία άλλη πρόσθετη οικονομική επιβάρυνση. Σε
περίπτωση μη διαθέσιμης κλίνης της ανωτέρω περίπτωσης (β) τόσο στην ίδια την ΚΛΙΝΙΚΗ όσο και στον
Δημόσιο Τομέα και ο Ασφαλισμένος δεν συναινεί ως προς την ανωτέρω επιλογή (γ) τότε ο Ε.Ο.Π.Υ.Υ.
καταβάλλει τυχόν πρόσθετες χρεώσεις στον Ασφαλισμένο με διαδικασία που θα οριστεί από τον Ε.Ο.Π.Υ.Υ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
Επιπλέον, σε περίπτωση ανάγκης νοσηλείας σε κλίνη ΜΕΘ Ασφαλισμένων που κάνουν χρήση κλίνης
Ε.Ο.Π.Υ.Υ. σύμφωνα με την παρ. 1 του άρθρου 5 της παρούσας Σύμβασης, ο Ασφαλισμένος καταβάλλει μόνο
την προβλεπόμενη από τον Ε.Κ.Π.Υ. συμμετοχή του στη νοσηλεία.
6. Σε περίπτωση που περιέλθει σε γνώση του Ε.Ο.Π.Υ.Υ. χρέωση από τη ΚΛΙΝΙΚΗ προς τον Ασφαλισμένο
κατά παράβαση των προβλεπόμενων στη Σύμβαση, ο Ε.Ο.Π.Υ.Υ αφού διαπιστώσει αποδεδειγμένα μέσω των
αρμοδίων ελεγκτικών οργάνων την παράβαση ενημερώνει τον Ασφαλισμένο σχετικά και έχει το δικαίωμα να
προβεί στη λύση της Σύμβασης με τη ΚΛΙΝΙΚΗ.
Άρθρο 8 – Ισχύς της Σύμβασης
Η ισχύς της Σύμβασης ορίζεται για δύο (2) έτη με δυνατότητα αυτοδίκαιης παράτασης ετησίως για ένα (1)
έτος ακόμη κάθε φορά, εφόσον δεν υπάρχει καταγγελία της από το ένα ή το άλλο συμβαλλόμενο μέρος ένα
μήνα πριν τη λήξη εκάστου έτους ισχύος της Σύμβασης.
Ειδικότερα η Σύμβαση αρχίζει σήμερα …………………… και λήγει στις …………………
Για την ανανέωση της σύμβασης η ΚΛΙΝΙΚΗ υποχρεούται να υποβάλει τρεις μήνες πριν την λήξη της τα
αναγκαία δικαιολογητικά στην αρμόδια Διεύθυνση Συμβάσεων του Ε.Ο.Π.Υ.Υ. Σε περίπτωση που η ΚΛΙΝΙΚΗ
δεν υποβάλει τα αναγκαία δικαιολογητικά στην αρμόδια Διεύθυνση Συμβάσεων του Ε.Ο.Π.Υ.Υ. τρεις μήνες
πριν την λήξη τη Σύμβασης, τότε η Σύμβαση δεν ανανεώνεται.
Άρθρο 9 – Λοιποί Όροι
9.1 Εμπιστευτικότητα – Προστασία δεδομένων προσωπικού χαρακτήρα
1. Αμφότερα τα μέρη έχουν υποχρέωση εχεμύθειας και τηρούν απολύτως εμπιστευτικό κάθε στοιχείο που
περιέρχεται σε γνώση των νομίμων εκπροσώπων, του προσωπικού τους και κάθε είδους συνεργατών κλπ,
κατά την εκτέλεση της παρούσας Σύμβασης. Έκαστο μέρος κοινοποιεί προς το άλλο μέρος μόνον τα στοιχεία
που είναι απαραίτητα για την εκτέλεση της σύμβασης, ενώ αμφότεροι υποχρεούνται να προσαρμόζονται και
να εφαρμόζουν τις απαιτήσεις της κείμενης νομοθεσίας για την προστασία δεδομένων προσωπικού χαρακτήρα
(GDPR).
2. Αμφότερα τα μέρη προβαίνουν σε όλες τις κατά νόμο γνωστοποιήσεις και λαμβάνουν όλες τις
απαιτούμενες άδειες για την επεξεργασία δεδομένων προσωπικού χαρακτήρα ή ευαίσθητων δεδομένων από
την Αρχή Προστασίας Δεδομένων Προσωπικού Χαρακτήρα, όταν αυτό απαιτείται.
9.2. Ποινικές Ρήτρες - Καταγγελία σύμβασης
1. Όλοι οι όροι της Σύμβασης συμφωνούνται ως ουσιώδεις.
2. Αμφότερα τα μέρη δικαιούνται να καταγγείλουν οποτεδήποτε αζημίως την Σύμβαση, εφόσον
διαπιστώσουν ουσιώδη παράβαση οποιουδήποτε όρου της Σύμβασης από το άλλο μέρος και μετά από
υποβολή αιτιολογημένων εξηγήσεων για τους λόγους καταγγελίας προς αυτό. Η ισχύς της καταγγελίας
επέρχεται από τη δέκατη (10) εργάσιμη ημέρα από την ημερομηνία της εγγράφου γνωστοποίησης της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
καταγγελίας από το ένα μέρος προς το άλλο.
3. Η Σύμβαση λύεται αυτοδικαίως σε περίπτωση που υποβληθεί αίτηση πτώχευσης ή η ΚΛΙΝΙΚΗ κηρυχθεί
με τελεσίδικη απόφαση σε πτώχευση ή τεθεί σε καθεστώς εκκαθάρισης.
4. Αμφότερα τα μέρη μπορούν να καταγγείλουν την Σύμβαση οποτεδήποτε, για σπουδαίο λόγο.
5. Η ΚΛΙΝΙΚΗ διατηρεί το δικαίωμα μονομερούς καταγγελίας της Σύμβασης, εν όλω, χωρίς υπαιτιότητα του
Ε.Ο.Π.Υ.Υ., κατόπιν προηγούμενης έγγραφης ενημέρωσης ένα (1) μήνα νωρίτερα από την ημερομηνία που
θα επέλθει η ισχύς της καταγγελίας. Ο Ε.Ο.Π.Υ.Υ. διατηρεί το δικαίωμα μονομερούς καταγγελίας της παρούσας
Σύμβασης, εν όλω, χωρίς υπαιτιότητα της ΚΛΙΝΙΚΗΣ μόνο σε περίπτωση αλλαγής γενικής πολιτικής του
Ε.Ο.Π.Υ.Υ. αναφορικά με το σύνολο των παρόχων.
6. Σε περίπτωση κατά την οποία η παρούσα Σύμβαση λήξει ή λυθεί για οποιονδήποτε λόγο, η ΚΛΙΝΙΚΗ
υποχρεούται να μεριμνήσει για την ασφαλή ολοκλήρωση ή/και τη διακομιδή των Ασφαλισμένων που
νοσηλεύονται σε αυτή σε άλλη νοσηλευτική μονάδα (δημόσια ή ιδιωτική), ο δε Ε.Ο.Π.Υ.Υ. υποχρεούται να
καταβάλει τις ανάλογες δαπάνες. Σε περίπτωση καταγγελίας της Σύμβασης και λύσης αυτής με υπαιτιότητα
της ΚΛΙΝΙΚΗΣ ο Ε.Ο.Π.Π.Υ. δεν υποχρεούται στην καταβολή των ανωτέρω δαπανών και αυτές θα
καταβάλλονται εξ ολοκλήρου από την ΚΛΙΝΙΚΗ.
7. Σε περίπτωση υπαίτιας παράβασης των όρων της Σύμβασης από την ΚΛΙΝΙΚΗ, η οποία έχει πιστοποιηθεί
από τις αρμόδιες ελεγκτικές υπηρεσίες του Ε.Ο.Π.Υ.Υ., ο Ε.Ο.Π.Υ.Υ. δύναται να επιβάλει με διοικητική
απόφαση επιπλέον ποινική ρήτρα στην ΚΛΙΝΙΚΗ για ποσό αναλόγως της βαρύτητας της παράβασης και κατ’
ανώτατο όριο έως με το 15% των οφειλόμενων από τον Ε.Ο.Π.Υ.Υ. για νοσηλείες που αποδόθηκαν για
Ασφαλισμένους του Ε.Ο.Π.Υ.Υ., τον τελευταίο ημερολογιακό μήνα προ της ημερομηνίας έναρξης της
διαπιστωθείσας παράβασης. Κατά της ως άνω διοικητικής απόφασης η ΚΛΙΝΙΚΗ δύναται να ασκήσει την
προβλεπόμενη από τις κείμενες διατάξεις αίτηση θεραπείας καθώς και κάθε ένδικο μέσο.
8.
Αμφότερα τα μέλη αποδέχονται ρητά ότι αυτή η ποινική ρήτρα είναι εύλογη και δίκαιη και ο Ε.Ο.Π.Υ.Υ.
δικαιούται να παρακρατεί το ποσόν της ποινικής ρήτρας από το ποσό που οφείλει στην ΚΛΙΝΙΚΗ μετά την
άπρακτη πάροδο του χρονικού διαστήματος για την υποβολή ένστασης από την ΚΛΙΝΙΚΗ έναντι της
απόφασης του Ε.Ο.Π.Υ.Υ. σύμφωνα με την ισχύουσα νομοθεσία.
9. Οι παραπάνω κυρώσεις δεν συμψηφίζονται με τυχόν άλλες κυρώσεις που προβλέπουν οι εκάστοτε
ισχύουσες διατάξεις και ο Ε.Κ.Π.Υ., για τις ίδιες παραβάσεις (ποινικές, πειθαρχικές, αστικές), όπως
περιγράφονται, καθορίζονται και κατακυρώνονται μετά από τις προβλεπόμενες από το Νόμο σχετικές
διαδικασίες.
10. Η με οποιονδήποτε τρόπο διαπίστωση της μη συμμόρφωσης στους όρους της Σύμβασης, αποτελεί
ουσιώδη λόγο άμεσης και αζήμιας για τον Ε.Ο.Π.Υ.Υ. καταγγελίας της Σύμβασης και αναζήτησης τυχόν
αστικών και ποινικών ευθυνών.
11. Σε περίπτωση που Ασφαλισμένος κινηθεί νομικά εναντίον του Ε.Ο.Π.Υ.Υ. για προσβολή έννομων αγαθών
του από μέρους της ΚΛΙΝΙΚΗΣ, ο Ε.Ο.Π.Υ.Υ. διατηρεί το δικαίωμα να στραφεί αναγωγικά κατά της ΚΛΙΝΙΚΗΣ.
Μαζί με τις όποιες αξιώσεις του Ασφαλισμένου, ο Ε.Ο.Π.Υ.Υ. επιφυλάσσεται παντός νομίμου δικαιώματός του.
12. Για την επίλυση κάθε διένεξης ή διαφοράς σχετικής με την παρούσα σύμβαση αρμόδια ορίζονται τα
Δικαστήρια Αθηνών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
9.3 Τροποποιήσεις
1. Οποιαδήποτε μεταβολή των όρων της παρούσας σύμβασης θα γίνεται και θα αποδεικνύεται με έγγραφη
συμφωνία. Κάθε τροποποίηση γίνεται με νεότερη έγγραφη συμφωνία μεταξύ των συμβαλλομένων
αποκλειόμενης κάθε μονομερούς ενέργειας ή απόφασης.
2. Ο Ε.Ο.Π.Υ.Υ. διατηρεί το δικαίωμα να καλέσει στο τέλος κάθε συμβατικού έτους την ΚΛΙΝΙΚΗ για
επαναδιαπραγμάτευση των όρων της Σύμβασης, των προσφερόμενων τιμών, εν όλω ή εν μέρει των
παρεχόμενων υπηρεσιών, βάσει, μεταξύ άλλων και του αριθμού/είδους των νοσηλειών (case mix) στην
ΚΛΙΝΙΚΗ, κατά τη διάρκεια του προηγούμενου έτους. Η ΚΛΙΝΙΚΗ δεν έχει δικαίωμα να μην αποδεχθεί την
πρόσκληση του Ε.Ο.Π.Υ.Υ για διαπραγμάτευση.
9.4 Τελικοί Όροι
1. Η παρούσα Σύμβαση κατισχύει κάθε προηγούμενης συμφωνίας μεταξύ των συμβαλλομένων, προφορικής
ή γραπτής.
2. Η ΚΛΙΝΙΚΗ δηλώνει ρητά ότι για όσα ορίζονται στην παρούσα Σύμβαση δεν έχει καμία άλλη αξίωση από
τον Ε.Ο.Π.Υ.Υ. προς καταβολή νοσηλίων ή/και άλλων δαπανών ή/και αποζημίωσης πέραν των όσων
ορίζονται σε αυτήν.
Για κάθε θέμα που δεν ρυθμίζεται με την παρούσα Σύμβαση εφαρμόζονται οι διατάξεις του Ε.Κ.Π.Υ. του
Ε.Ο.Π.Υ.Υ. όπως ισχύει κάθε φορά η ισχύουσα νομοθεσία.
Για την κύρωση των παραπάνω οι συμβαλλόμενοι υπέγραψαν την παρούσα σύμβαση σε δύο (2) όμοια
πρωτότυπα, με ημερομηνία και τόπο τα αναφερόμενα στην αρχή της παρούσας και πήραν η ΚΛΙΝΙΚΗ ένα
όμοιο πρωτότυπο δεόντως υπογεγραμμένο και ένα ο Ε.Ο.Π.Υ.Υ. .
ΟΙ ΣΥΜΒΑΛΛΟΜΕΝΟΙ
Για τον Ε.Ο.Π.Υ.Υ.
Για την ΚΛΙΝΙΚΗ
Ο Πρόεδρος
Ο Νόμιμος Εκπρόσωπος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
ΠΑΡΑΡΤΗΜΑ  Α
ΑΡΘΡΟΠΛΑΣΤΙΚΕΣ
ΚΩΔ.
ΚΕΝ
ΚΕΝ ΠΕΡΙΓΡΑΦΗ
Μ03Μ
Αρθροπλαστική ισχίου με καταστροφικές (συστηματικές) συνυπάρχουσες
παθήσεις - επιπλοκές
Μ03Χ
Aρθροπλαστική ισχίου χωρίς καταστροφικές (συστηματικές)
συνυπάρχουσες παθήσεις - επιπλοκές
Μ04Μ
Αρθροπλαστική γόνατος με καταστροφικές (συστηματικές) ή σοβαρές
συνυπάρχουσες παθήσεις - επιπλοκές
Μ04Χ
Αρθροπλαστική γόνατος χωρίς καταστροφικές (συστηματικές) ή σοβαρές
συνυπάρχουσες παθήσεις - επιπλοκές
Μ31Μ
Αναθεώρηση αρθροπλαστικής ισχίου με καταστροφικές (συστηματικές)
συνυπάρχουσες παθήσεις - επιπλοκές
Μ31Χ
Αναθεώρηση αρθροπλαστικής ισχίου χωρίς καταστροφικές (συστηματικές)
συνυπάρχουσες παθήσεις - επιπλοκές
Μ32ΜΑ
Αναθεώρηση αρθροπλαστικής γόνατος με καταστροφικές (συστηματικές)
συνυπάρχουσες παθήσεις - επιπλοκές
Μ32ΜΒ
Αναθεώρηση αρθροπλαστικής γόνατος με σοβαρές συνυπάρχουσες
παθήσεις - επιπλοκές
Μ32Χ
Αναθεώρηση αρθροπλαστικής γόνατος χωρίς καταστροφικές
(συστηματικές) ή σοβαρές συνυπάρχουσες παθήσεις - επιπλοκές
ΛΑΠΑΡΟΣΚΟΠΙΚΕΣ
Γ08Α
Ενδοσκοπικές και λαπαροσκοπικές επεμβάσεις γυναικείου αναπαραγωγικού
συστήματος
Η08Μ
Λαπαρασκοπική χολοκυστεκτομή με κλειστό χοληδόχο πόρο ή με
καταστροφικές (συστηματικές) ή σοβαρές συνυπάρχουσες παθήσεις επιπλοκές
Η08Χ
Λαπαρασκοπική χολοκυστεκτομή χωρίς κλειστό χοληδόχο πόρο χωρίς
καταστροφικές (συστηματικές) ή σοβαρές συνυπάρχουσες παθήσεις επιπλοκές
Π07Χ
Σκωληκοειδεκτομή χωρίς κακοήθεια ή περιτονίτιδα χωρίς καταστροφικές
(συστηματικές) ή σοβαρές συνυπάρχουσες παθήσεις - επιπλοκές
Π10Μ
Επεμβάσεις κήλης (βουβωνοκήλης, ομφαλοκήλης κτλ) με συνυπάρχουσες
παθήσεις - επιπλοκές
Π10Χ
Επεμβάσεις κήλης (βουβωνοκήλης, ομφαλοκήλης κτλ) χωρίς
συνυπάρχουσες παθήσεις - επιπλοκές
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
Κ49Χ
Απλή ηλεκτροφυσιολογική μελέτη και επέμβαση κατάλυσης σε
υπερκοιλιακές/κοιλιακές ταχυκαρδίες χωρίς σύστημα χαρτογράφησης και
χωρίς κολπική διαφραγματοστομία
ΑΓΓΕΙΟΠΛΑΣΤΙΚΗ
Κ10Μ
Διαδερμικές επεμβάσεις στεφανιαίων αγγείων με ΟΕΜ (οξύ έμφραγμα
μυοκαρδίου) με καταστροφικές (συστηματικές) συνυπάρχουσες παθήσειςεπιπλοκές
Κ10Χ
Διαδερμικές επεμβάσεις στεφανιαίων αγγείων με ΟΕΜ (οξύ έμφραγμα
μυοκαρδίου) χωρίς καταστροφικές (συστηματικές) συνυπάρχουσες
παθήσεις-επιπλοκές
Κ15Μ
Διαδερμικές επεμβάσεις στεφανιαίων αγγείων χωρίς ΟΕΜ (οξύ έμφραγμα
μυοκαρδίου) με εμφύτευση ενδοπρόθεσης (stent) με καταστροφικές
(συστηματικές) ή σοβαρές συνυπάρχουσες παθήσεις-επιπλοκές
Κ15Χ
Διαδερμικές επεμβάσεις στεφανιαίων αγγείων χωρίς ΟΕΜ (οξύ έμφραγμα
μυοκαρδίου) με εμφύτευση ενδοπρόθεσης (stent) χωρίς καταστροφικές
(συστηματικές) ή σοβαρές συνυπάρχουσες παθήσεις-επιπλοκές
Κ16Μ
Διαδερμικές επεμβάσεις στεφανιαίων αγγείων χωρίς ΟΕΜ (οξύ έμφραγμα
μυοκαρδίου) χωρίς εμφύτευση ενδοπρόθεσης (stent) με συνυπάρχουσες
παθήσεις-επιπλοκές
Κ16Χ
Διαδερμικές επεμβάσεις στεφανιαίων αγγείων χωρίς ΟΕΜ (οξύ έμφραγμα
μυοκαρδίου) χωρίς εμφύτευση ενδοπρόθεσης (stent) χωρίς
συνυπάρχουσες παθήσεις-επιπλοκές
ΗΛΕΚΤΡΟΦΥΣΙΟΛΟΓΙΚΗ ΜΕΛΕΤΗ
Κ49ΜΑ
Ηλεκτροφυσιολογική μελέτη και επέμβαση κατάλυσης σε
υπερκοιλιακές/κοιλιακές ταχυκαρδίες με σύστημα χαρτογράφησης και/ή
εξειδικευμένους καθετήρες και κολπική διαφραγματοστομία
Κ49ΜΒ
Ηλεκτροφυσιολογική μελέτη και επέμβαση κατάλυσης σε
υπερκοιλιακές/κοιλιακές ταχυκαρδίες με σύστημα χαρτογράφησης και/ή
εξειδικευμένους καθετήρες χωρίς κολπική διαφραγματοστομία
Κ49ΜΓ
Απλή ηλεκτροφυσιολογική μελέτη και επέμβαση κατάλυσης σε
υπερκοιλιακές/κοιλιακές ταχυκαρδίες με κολπική διαφραγματοστομία
Η παρούσα ισχύει από τη δημοσίευσή της.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 5 Μαρτίου 2025
Ο Υπουργός
Ο Υφυπουργός
ΣΠΥΡΙΔΩΝ - ΑΔΩΝΙΣ
ΜΑΡΙΟΣ
ΓΕΩΡΓΙΑΔΗΣ
ΘΕΜΙΣΤΟΚΛΕΟΥΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1085/10.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201085.pdf | Tokens: 49581]